Държавен вестник, бр. 76, 2024 г., стр. 7

БРОЙ  76	
Д Ъ Р Ж А В Е Н  В Е С Т Н И К 	
СТР.  7  
(б) да се монтират каквито и да е табели, 
уведомления, маркировки или устройства, 
които могат да бъдат объркани с пътни зна­
ци или други устройства за организиране на 
движението, да ги направят по-малко видими 
или ефективни, да заслепяват участниците в 
движението или да отвличат вниманието им 
по начин, който е в ущърб на безопасността 
на движението.
Г л а в а  I I
ПЪТНИ ЗНАЦИ
Член 5
1. Системата, предписана в настоящата 
Конвенция, прави разграничение между след­
ните класове пътни знаци:
(а) Предупредителни пътни знаци за опас­
ност: тези знаци имат за цел да предупрежда­
ват участниците в движението за опасност на 
пътя и да ги информират за нейното естество;
(б) Пътни знаци с предписания за участни­
ците в движението: тези знаци имат за цел 
да информират участниците в движението 
за специални задължения, ограничения или 
забрани, които те трябва да спазват; те се 
подразделят на:
(i) пътни знаци относно предимството;
(ii) пътни знаци за въвеждане на забрани 
или ограничения; и
(iii) пътни знаци със задължителни пред­
писания;
(в) Пътни знаци за указване на направле­
ния, посоки, места и други: тези знаци имат 
за цел да насочват участниците в движението 
по време на пътуването им или да им пре­
доставят друга полезна информация; те се 
подразделят на:
(i) пътни знаци за предварително указване 
на посоката;
(ii) пътни знаци за указване на посоката;
(iii) пътни знаци за указване номер на път;
(iv) пътни знаци за указване на обекти;
(v) пътни знаци за потвърждаване на посо­
ката;
(vi) други знаци, предоставящи полезна 
информация за водачите на пътни превозни 
средства;
(vii) пътни знаци, даващи допълнителна 
информация.
2. Когато тази Конвенция позволява избор 
между няколко пътни знака или няколко 
символа:
(а) Договарящите страни се задължават да 
приемат само един от тези пътни знаци или 
символи за цялата си територия;
(б) Договарящите страни полагат усилия 
за постигане на регионални споразумения за 
един и същи избор;
(в) разпоредбите на член 3, параграф 3 от 
настоящата Конвенция се прилагат за пътни 
знаци и символи от видовете, които не са 
избрани.
Член 6
1. Пътните знаци се поставят така, че во­
дачите, за които са предназначени, да могат 
да ги разпознават лесно и навреме. Обик­
новено те се поставят от страната на пътя, 
съответстваща на посоката на движение; 
могат обаче да се поставят или повтарят над 
платното за движение. Всеки пътен знак, пос­
тавен от страната на пътя, съответстваща на 
посоката на движение, се повтаря отгоре или 
от другата страна на платното за движение, 
ако условията на мястото са такива, че той 
не може да бъде видян навреме от водачите, 
за които е предназначен.
2. Всички пътни знаци се отнасят за вода­
чите, за които са предназначени, по цялата 
ширина на платното за движение, отворено за 
движение. Въпреки това пътните знаци могат 
да се прилагат само за една или за няколко 
пътни ленти от платното за движение, когато 
лентите са определени с надлъжна маркировка.
3. Когато по мнение на компетентните 
органи даден пътен знак би бил неефективен, 
ако бъде поставен встрани от път с разделени 
пътни платна, той може да бъде поставен на 
разделителната ивица и в този случай не е 
необходимо да се повтаря встрани.
4. Препоръчва се националното законода­
телство да предвижда:
(а) пътните знаци да бъдат поставени така, 
че да не пречат на движението на превозните 
средства по платното за движение, а ако са 
поставени встрани от пътя, да пречат въз­
можно най-малко на пешеходците; разликата 
в нивото между платното за движение от 
страната, където е поставен знакът, и долния 
ръб на знака трябва да бъде възможно най-
равномерна за знаци от един и същи клас по 
един и същи маршрут;
(б) типоразмерите на табелите на пътния 
знак да са такива, че знакът да се вижда 
лесно на разстояние и да се разбира лесно 
от приближаващо се лице; при спазване на 
разпоредбите на буква (в) от настоящия пара­
граф тези размери трябва да са съобразени с 
нормалната скорост на превозните средства;
(в) типоразмерите на предупредителни­
те знаци за опасност и на пътните знаци с 
предписания за участниците в движението да 
се стандартизират на територията на всяка 
Договаряща страна; като общо правило за 
всеки тип пътен знак има четири типоразмера: 
малък, нормален, голям и много голям; мал­
ките знаци се използват, когато условията не 
позволяват използването на нормални знаци 
или когато движението може да се извършва 
само бавно; те могат да се използват и за 
повтаряне на предходен пътен знак; големи 
пътни знаци се използват при много широки 
пътища, по които се осъществява високо­
скоростно движение; много големи знаци се 
използват по пътища с много висока скорост 
на движение като например автомагистрали.